Rettens dom (Fjerde Afdeling) af 12. december 2013 – Nabipour m.fl. mod Rådet

(Sag T-58/12)

»Fælles udenrigs- og sikkerhedspolitik — restriktive foranstaltninger over for Iran med henblik på at forhindre nuklear spredning — indefrysning af midler — indrejserestriktioner — begrundelsespligt — retlig fejl — urigtigt skøn — graduering af de tidsmæssige virkninger af en annullation«

1. Annullationssøgsmål — Unionens retsinstansers kompetence — påstand om, at en institution meddeles et påbud — afvisning (art 263 TEUF) (jf. præmis 17)

2. Retslig procedure — afgørelse eller forordning, der under en sag erstatter den anfægtede retsakt — ny omstændighed — antagelse til realitetsbehandling af nye påstande (Rettens procesreglement, art. 48, stk. 2; Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 20 og 22)

3. EU-ret — principper — ret til forsvar — ret til en effektiv domstolsbeskyttelse — indefrysning af midler tilhørende og indrejseforanstaltninger over for visse personer og enheder, som medvirker til eller støtter nuklear spredning — ret til blive hørt forud for vedtagelsen af sådanne foranstaltninger — foreligger ikke — ingen tilsidesættelse af nævnte rettigheder og principper (Den Europæiske Unions charter om grundlæggende rettigheder, art. 47; Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 33)

4. Institutionernes retsakter — begrundelse — forpligtelse — rækkevidde — indefrysning af midler tilhørende og indrejseforanstaltninger over for visse personer og enheder, som medvirker til eller støtter nuklear spredning — pligt til at meddele den berørte begrundelsen samtidig med vedtagelsen af den bebyrdende retsakt eller umiddelbart herefter — pligt til at meddele individuelle og specifikke begrundelser samt retsgrundlaget for de vedtagne afgørelser — ingen tilsidesættelse fa begrundelsespligten [art. 296 TEUF; Rådets afgørelse 2010/413/FUSP, art. 19, stk. 1, litra b), og art. 20, stk. 1, litra b), 2011/783/FUSP og 2013/270/FUSP; Rådets forordning nr. 961/2010, art. 16, stk. 2, nr. 1245/2011 og nr. 267/2012, art. 23, stk. 2] (jf. præmis 33-35, 44, 45, 48 og 54)

5. Institutionernes retsakter — begrundelse — forpligtelse — rækkevidde — indefrysning af midler tilhørende og indrejseforanstaltninger over for visse personer og enheder, som medvirker til eller støtter nuklear spredning — pligt til at meddele den berørte begrundelsen samtidig med vedtagelsen af den bebyrdende retsakt eller umiddelbart herefter — afhjælpning af begrundelsesmangel under retssagen — ikke tilladt (art. 296 TEUF; Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 34, 36-39, 79 og 133)

6. Annullationssøgsmål — anbringender — overtrædelse af væsentlige formforskrifter — begrundelsespligt — anbringende forskelligt fra anbringendet vedrørende retsaktens materielle lovlighed (art. 263, stk. 2, TEUF) (jf. præmis 57)

7. Den Europæiske Union — domstolskontrol med lovligheden af institutionernes retsakter — restriktive foranstaltninger over for Iran — foranstaltninger med henblik på bekæmpelse af nuklear spredning — kontrollens rækkevidde (Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 67)

8. EU-ret — principper — ret til forsvar — indefrysning af midler tilhørende og indrejseforanstaltninger over for personer, enheder eller organer, som medvirker til eller støtter nuklear spredning — aktindsigt — retten betinget af en begæring herom til Rådet (Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 77)

9. Institutionernes retsakter — begrundelse — forpligtelse — rækkevidde — indefrysning af midler tilhørende og indrejseforanstaltninger over for visse personer og enheder, som medvirker til eller støtter nuklear spredning — pligt til at meddele individuelle og specifikke begrundelser samt retsgrundlaget for de vedtagne afgørelser — begrundelse, der bygger på skuffeselskabsbegrebet, og som gør det muligt for de berørte at forstå de kritiserede faktiske omstændigheder og for den kompetente ret at udøve sin prøvelsesret [art. 296 TEUF; Rådets afgørelse 2010/413/FUSP, art. 19, stk. 1, litra b), og art. 20, stk. 1, litra b), 2011/783/FUSP og 2013/270/FUSP; Rådets forordning nr. 961/2010, art. 16, stk. 2, nr. 1245/2011 og nr. 267/2012, art. 23, stk. 2] (jf. præmis 61-64 og 220)

10. Fælles udenrigs- og sikkerhedspolitik — restriktive foranstaltninger over for Iran — indefrysning af midler tilhørende og indrejseforanstaltninger over for personer, enheder eller organer, som medvirker til eller støtter nuklear spredning — adfærd, der svarer til støtte til en sådan spredning — foreligger ikke — risiko for støtte til nuklear spredning i fremtiden — utilstrækkeligt til at begrunde de omtvistede foranstaltninger (Rådets afgørelse 2010/413/FUSP, bilag II; Rådets forordning nr. 267/2012, bilag IX) (jf. præmis 95-101, 107, 108 og 223-226)

11. Annullationssøgsmål — dom om annullation — retsvirkninger — Domstolens begrænsning heraf — restriktive foranstaltninger over for Iran — delvis annullation på to forskellige tidspunkter af to retsakter, der indeholder identiske restriktive foranstaltninger — risiko for alvorlig skade for retssikkerheden — opretholdelse af virkningerne af den første af disse retsakter, indtil annullationen af den anden retsakt får virkning (art. 264, stk. 2, TEUF og 280 TEUF; statutten for Domstolen, art. 60, stk. 2; Rådets afgørelse 2010/413/FUSP, 2011/783/FUSP og 2013/270/FUSP; Rådets forordning nr. 961/2010, nr. 1245/2011 og nr. 267/2012) (jf. præmis 245-251)

Angående

Påstand om annullation dels af Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran (EUT L 319, s. 71), Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 319, s. 11) samt Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EFT L 88, s. 1), for så vidt som disse retsakter vedrører sagsøgerne, dels af Rådets afgørelse 2013/270/FUSP af 6. juni 2013 om ændring af afgørelse 2010/413/FUSP om restriktive foranstaltninger over for Iran (EUT L 156, s. 10), for så vidt som nævnte afgørelse vedrører den fjerde og den niende sagsøger.

Konklusion

1) Rådets afgørelse 2011/783/FUSP af 1. december 2011 om ændring af afgørelse 2010/413/FUSP om restriktive foranstaltninger over for Iran annulleres, for så vidt som den opfører navnene på Ghasem Nabipour, Mansour Eslami, Mohamad Talai, Mohammad Moghaddami Fard, Alireza Ghezelayagh, Gholam Hossein Golparvar, Hassan Jalil Zadeh, Mohammad Hadi Pajand, Ahmad Sarkandi, Seyed Alaeddin Sadat Rasool og Ahmad Tafazoly i bilag II til Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP.

2) Rådets gennemførelsesforordning (EU) nr. 1245/2011 af 1. december 2011 om gennemførelse af forordning (EU) nr. 961/2010 om restriktive foranstaltninger over for Iran annulleres, for så vidt som den opfører navnene på Ghasem Nabipour, Mansour Eslami, Mohamad Talai, Mohammad Moghaddami Fard, Alireza Ghezelayagh, Gholam Hossein Golparvar, Hassan Jalil Zadeh, Mohammad Hadi Pajand, Ahmad Sarkandi, Seyed Alaeddin Sadat Rasool og Ahmad Tafazoly i bilag VIII til Rådets forordning (EU) nr. 961/2010 af 25. oktober 2010 om restriktive foranstaltninger over for Iran og ophævelse af forordning (EF) nr. 423/2007.

3) Bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning nr. 961/2010 annulleres, for så vidt som det vedrører Ghasem Nabipour, Mansour Eslami, Mohamad Talai, Mohammad Moghaddami Fard, Alireza Ghezelayagh, Gholam Hossein Golparvar, Hassan Jalil Zadeh, Mohammad Hadi Pajand, Ahmad Sarkandi, Seyed Alaeddin Sadat Rasool og Ahmad Tafazoly.

4) Rådets afgørelse 2013/270/FUSP af 6. juni 2013 om ændring af afgørelse 2010/413 annulleres, for så vidt som den vedrører Mohammad Moghaddami Fard og Ahmad Sarkandi.

5) Virkningerne af afgørelse 2011/783 og afgørelse 2013/270 opretholdes for så vidt angår Ghasem Nabipour, Mansour Eslami, Mohamad Talai, Mohammad Moghaddami Fard, Alireza Ghezelayagh, Gholam Hossein Golparvar, Hassan Jalil Zadeh, Mohammad Hadi Pajand, Ahmad Sarkandi, Seyed Alaeddin Sadat Rasool og Ahmad Tafazoly fra deres ikrafttræden, indtil den delvise annullation af forordning nr. 267/2012 får virkning.

6) I øvrigt frifindes Rådet for den Europæiske Union.